“ทัพเรือ” เผยผลตรวจกำลังพล “เรือหลวงจักรีฯ” 3 กลุ่ม 270 นาย ปลอดเชื้อโควิด
“ทัพเรือ” เผยผลตรวจกำลังพล “เรือหลวงจักรีฯ” 3 กลุ่ม 270 นาย ปลอดเชื้อโควิด
“ทัพเรือ” เผยผลตรวจกำลังพล “เรือหลวงจักรีฯ” 3 กลุ่ม 270 นาย ปลอดเชื้อโควิด
13 ม.ค. 2564

พล.ร.ท.เชษฐา ใจเปี่ยม โฆษกกองทัพเรือ เปิดเผยว่า ตามที่มีข่าวปรากฏว่ากำลังพลเรือหลวงจักรีนฤเบศร 2 นายติดเชื้อโควิด-19 ทำให้ต้องกักตัวและทำการตรวจหาเชื้อกำลังพลเรือหลวงจักรีนฤเบศรอีก 270 นายนั้น ล่าสุดกรมแพทย์ทหารเรือได้ส่งผลการตรวจการสอบสวนและควบคุมโรคของกำลังพลเรือจักรีนฤเบศวรที่กักตัวควบคุมโรคครบแล้วทุกนายไม่พบผู้ติดเชื้อโควิด-19
โดยกำลังพลทั้ง 3 กลุ่ม คือ
1.ผู้ที่กักตัวที่อาคารรับรองสัตหีบ จำนวน 210 นาย แบ่งเป็น 2 กลุ่ม คือ
1.1 กำลังพลกลุ่มที่มีความเสี่ยงต่อการติดเชื้อสูง จำนวน 9 นาย กักตัวสังเกตอาการระหว่าง 10-24 ม.ค.64 ได้ทำการตรวจหาเชื้อโควิด-19 ผลตรวจไม่พบเชื้อ
1.2 กำลังพลกลุ่มที่ปฏิบัติงานใกล้ชิดกับกลุ่มที่มีความเสี่ยงสูง จำนวน 201 นาย กักตัวที่อาคารรับรอง ฐานทัพเรือสัตหีบ สังเกตอาการระหว่าง 11-25 ม.ค.64 ได้รับการตรวจในวันที่ 11 ม.ค.64 ผลตรวจไม่พบเชื้อโควิด-19
2.ผู้ที่กักตัวที่เรือ ซึ่งต้องปฏิบัติหน้าที่เตรียมความพร้อมอยู่บนเรือหลวงจักรีนฤเบศร เช่น การดูแลรักษาอุปกรณ์ ป้องกันเพลิงไหม้ และเข้ายามรักษาการณ์ จำนวน 60 นาย ได้รับการตรวจในวันที่ 11 ม.ค.64 ไม่พบเชื้อโควิด-19 ทุกคนยังคงแข็งแรงและปฏิบัติงานได้ตามปกติ
3.ผู้ที่กักตัวที่บ้าน (ผู้ที่ไม่ได้ปฏิบัติงานที่เรือในห้วงเวลาเดียวกับผู้ติดเชื้อ และผู้ที่เดินทางไปยังพื้นที่เสี่ยงอื่นๆ ก่อนหน้านี้) จำนวน 17 นาย ผลตรวจไม่พบเชื้อโควิด-19